hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu hu hu en hu en hu hu en hu en hu en hu en hu en hu en hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Egy végigfüllentett buli háromszoros sikere a TÁMK-ban | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ Egy végigfüllentett buli háromszoros sikere a TÁMK-ban
Egy végigfüllentett buli háromszoros sikere a TÁMK-ban
A TÁMK amatőr színjátszó körének ” Pletykafészek előadása” három teltházat jelentett a Tamási Áron Művelődési Központnak és rengeteg nevetést a helyi színházkedvelő közönségnek. Neil Simon népszerű krimi-bohózatát sikerült úgy színpadra vinni Tapolcán, hogy a publikum gyakran azt is elfelejthette, hogy végül is amatőr produkciót lát. Mindez történt az elmúlt hét szombaton, illetve e hét hétfőn és kedden este./h4>
A pletyka egyre hihetetlenebb sztorikat szül, a társaság sziporkázik /fotók:tl/
Taps és taps között is van különbség. Mindenki számára a legjobb  az, amikor igazán őszinte lehet az a bizonyos taps, valóságosan megélt  élménynek szól, nem pusztán udvarias elismerése a befektetett munkának. Pontosan ezt sikerült elérnie az elmúlt hónapokban az Antalóczy Zoltán művészeti vezetésével működő színjátszó körnek.
Neil Simon Pletykafészek darabjáról annyit mindenképpen érdemes tudni, hogy kivételes lehetőséget kínál a színészeknek arra, hogy megmutassák mire képesek az egész színpadot betöltő nevettetés világában.  A történet szerint, New York alpolgármestere tízéves házassági évfordulója alkalmából baráti vacsorát rendez. Az ünnepeltek azonban valami okból kifolyólag eltűnnek, a személyzet, a vacsora  sehol, viszont az emeleten lövések dördülnek. A meglehetősen fura szituációban szinte azonnal megindul a szóbeszéd, a pletyka, mindenki szomszédja fülébe suttogja titkait, de a botrány elkerülése is cél, ezért a szereplők egymás előtt sem őszinték. A kiérkező rendőrség pedig már egy olyan történetet hall, ami még a legvadabb elképzeléseket is felülmúlja…
Dr. Rompos Alida és Antalóczy Zoltán a színpadon
Ennyit a meglehetősen egyszerű történetről, amely egy színtéren, mindvégig azonos díszletek között zajlik, tehát erősen a színészek tehetségére, játékára támaszkodik és a mindezen adottságokra különös hangsúlyt fektető rendezést kíván. Talán többek között ezért is nagy volt a drukk Antalóczy Zoltán részéről, aki a TÁMK amatőr színjátszók művészeti irányítását vette át a közelmúltban Havasi Gábortól… Azonban most már biztosan fellélegezhet az újdonsült vezető, hiszen három, előadásról-előadásra egyre felszabadultabb produkció bizonyította, hogy eredményes volt a társulat, a nem hivatásos színészet szinte kivédhetetlen botlásai ellenére is rendkívül szórakoztató előadások születtek.
A történetben a sok hazugság egy elképesztő vallomásba sűrűsödik
Teltház és megérdemelt vastaps járt hétfőn is a Tamási Áron Művelődési Központ Amatőr Színjátszó Kör előadóinak
Az igazi  győztes a  közönség volt, amely elképesztően remek játékot láthatott a Chris Gorman-t alakító Tóth Edittől, Ken Gorman szerepében Réwész Dávidtól, a Claire Ganz-t megformáló Korponai Kittitől, Lenny Ganz személyiségét zseniálisan tálaló  Antalóczy Zoltántól, a Cookie Cusack szerepében rendkívül hitelesen és szórakoztatóan mozgó Dominek Icától, az Ernie Cusack-ot remekül alakító Baracskai Lászlótól. Cassie Cooper szerepében dr. Rompos Alida és darabbéli társa, a  Glenn Coopert megformáló Bognár Róbert kettőse is a jól kivitelezett, hiteles alakítás szép példája volt.  Ráadásként a De Welch rendőrőrmester szerepében remeklő Fiam Kristóf és a Pudney rendőrőrmestert megformáló dr. Nagy Szinti egyenruhás alakítása is megérne egy misét… Töreky László
Egy végigfüllentett buli háromszoros sikere a TÁMK-ban
Töreky László | hírek, közélet, kultúra | 2022.04.28. 10:27
A településrendezés tervezett változásait ismertette a főépítész
Országos versenysikerek néptáncban- ” Vissza minden, átöltöztünk és megmutattuk…”
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form